Буьйсанна хан йоцчу хенахь Эда араваьлча, дийнахь санна, детта а ца луш, бийшина берш сама ца баха санна, меллаша Эдина герга догIура КIеза, машаре цIога а лестош. Ткъа хIокхо меллаша олура: «КIеза, хьо сема ду? Хьо хехь ду? ХIай, лом, яI…» Иштта, Эдина ша сема дуйла хаийта а, цуьнxadxadга ша хьастийта а, тIаьхьа хIоьттина дара КIеза тховса а. Амма хIинццалц санна майра дацара КIезин герга гIертар а, цIога лестор а: шерра хаара цунна, гIуллакхаш меттахь доцийла.